కె. నేమిరాజ్ నాయక్

కె. నేమిరాజ్ నాయక్ (జననం 1970) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు హగరిబొమ్మనహళ్లి శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం 
కె. నేమిరాజ్ నాయక్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 కర్ణాటక శాసనసభ ఎన్నికలలో హగరిబొమ్మనహళ్లి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎల్.బి.పి. భీమా నాయక్‌పై 27291 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2013 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎల్.బి.పి. భీమా నాయక్ చేతిలో 125 ఓట్ల స్వల్ప తేడాతో ఓడిపోయాడు. 

కె. నేమిరాజ్ నాయక్ 2018 కర్ణాటక శాసనసభ ఎన్నికలలో హగరిబొమ్మనహళ్లి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎల్.బి.పి. భీమా నాయక్ చేతిలో 7232 ఓట్ల తేడాతో ఓడిపోయాడు. ఆయనకు 2023 శాసనసభ ఎన్నికలలో బీజేపీ టికెట్ నిరాకరించడంతో జనతాదళ్ (సెక్యులర్) పార్టీలో చేరి జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎల్.బి.పి. భీమా నాయక్‌పై 11,344 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2023 కర్ణాటక శాసనసభ్యులు
వర్గం:2008 కర్ణాటక శాసనసభ్యులు
వర్గం:జనతాదళ్ (సెక్యులర్) రాజకీయ నాయకులు